மேகதூதக் காரிகை (1896) போசமன்னனின் அவையில் வடமொழிப் புலவனாய் திகழ்ந்த காளிதாசன் இயற்றிய மேகசந்தேசம் (தமிழில் முகில் விடு தூது) என்னும் நூலின் நூற்றிருபதைந்து சுலோகங்களையும், தமிழில் புலவரவர்கள் நூற்றி நாற்பத்தைந்து கட்டளைக் கலித்துறைப்பாக்களாக மேகதூதகாரிகை என்ற பெயரில் பாடியுள்ளார். இதில் போசமன்னனதும் காளிதாசரினதும் வரலாற்றை கூறும் பொருட்டு போசப்பிரபந்தம் என்னும் நூலில் இருந்தும் சில சுலோகங்களை புலவர் மொழிபெயர்த்து செய்யுள்களாக மேகதூதகாரிகையின் முகவுரையில் சேர்த்துள்ளார். இவற்றுள் சில பின்வருமாறு. மேகதூதகாரிகையின் காப்புச் செய்யுள் கீழ் வருமாறு. திருமேவு போசன் சபையிற் கவிஞர் சிகாமணியாய்  வருமேக வீரன் கவிகாளி தாசன் வகுத்துரைத்த  ஒருமேக தூதந் தமிழ்க்கவி யாக்க வுதவியெலாந் தருமேக தந்த விநாயகர் பாத சரோருகமே.  பாடல்கள் சில: